Document ID: 31984R2077

*****
ΚΑΝΟΝΙΣΜΟΣ (ΕΟΚ) αριθ. 2077/84 ΤΗΣ ΕΠΙΤΡΟΠΗΣ
της 19ης Ιουλίου 1984
για τροποποίηση του κανονισμού αριθ. 282/67/ΕΟΚ περί των λεπτομερειών παρέμβασης για τους ελαιούχους σπόρους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως των αγορών στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1556/84 (2), και ιδίως το άρθρο 26 παράγραφος 3,
Εκτιμώντας:
ότι το άρθρο 7 του κανονισμού αριθ. 282/67/ΕΟΚ της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2039/83 (4), προβλέπει την εφαρμογή επιδοτήσεων και μειώσεων για τους σπόρους που προσφέρονται στην παρέμβαση και που δεν αντιστοιχούν στον ποιοτικό τύπο· ότι, λαμβανομένης υπόψη της εξέλιξης των τιμών κατά τη διάρκεια της περιόδου εμπορίας 1983/84, πρέπει να τροποποιηθούν οι επιδοτήσεις και οι μειώσεις που αναφέρονται στο παράρτημα Ι του κανονισμού αριθ. 282/67/ΕΟΚ ·
ότι το άρθρο 7α παράγραφος 1 του ανωτέρω κανονισμού προβλέπει τη χορήγηση ειδικής επιδότησης για ορισμένους κραμβόσπορους με μικρή περιεκτικότητα γλυκοσινολυτών, που παραδίδονται στην παρέμβαση κατά τη διάρκεια της περιόδου εμπορίας 1983/84· ότι πρέπει να διατηρηθεί αυτή η επιδότηση για τους σπόρους που παραδίδονται στην παρέμβαση κατά τη διάρκεια της περιόδου εμπορίας 1984/85·
ότι η Επιτροπή Διαχειρίσεως Λιπαρών Ουσιών δεν εξέδωσε γνώμη μέσα στην προθεσμία που όρισε ο Πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός αριθ. 282/67/ΕΟΚ τροποποιείται ως εξής:
1. Στο άρθρο 7α παράγραφος 1, οι όροι «εμπορική περίοδος 1983/84» αντικαθίστανται από τους όρους «εμπορικές περιόδους 1983/84 και 1984/85».
2. Στο τμήμα Ι του παραρτήματος Ι, το ποσό «0,025 ECU» αντικαθίσταται από το ποσό «0,045 ECU».
3. Στο τμήμα ΙΙ του παραρτήματος Ι, το ποσό «0,035 ECU» αντικαθίσταται από το ποσό «0,055 ECU».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1984.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιουλίου 1984.

Labels: 3
17